โปเยต์ มาแรง ขึ้นแท่นเต็งหนึ่ง ว่าที่กุนซือคนใหม่ สวอนซี
สื่อในอังกฤษประโคมข่าวว่า กุสตาโว โปเยต์ คือตัวเต็งที่มาแรง ในการเข้ามารับงานกอบกู้สถานการณ์ของ สวอนซี ซิตี้ ให้รอดพ้นจากการตกชั้นในฤดูกาลนี้,สำนักข่าวต่างประเทศรายงานวันที่ 13 ธ.ค.ว่า กุสตาโว โปเยต์ ถูกสื่อในอังกฤษประโคมข่าวว่า เป็นตัวเต็งมาแรงในการเข้ามานั่งแท่นผู้จัดการทีมคนใหม่ของ สวอนซี ซิตี้ แทนที่ของ แกรี มังค์ ที่เพิ่งถูกไล่ออกจากตำแหน่งไปเมื่อช่วงกลางสัปดาห์ที่ผ่านมา,สำหรับทีมดังแห่งแคว้นเวลส์ เพิ่งตัดสินใจอัปเปหิอดีตลูกหม้อที่อยู่กับทีมมานานนับสิบปีอย่าง แกรี มังค์ ออกจากตำแหน่งผู้จัดการทีม หลังจากพาทีมเก็บชัยชนะได้เพียงแค่นัดเดียว จาก 11 เกมหลัง ส่งผลให้ตำแหน่งนายใหญ่แห่งถิ่น ลิเบอร์ตี สเตเดียม ต้องว่างลงในทันที,กระทั่งล่าสุด สำนักข่าวบีบีซี รายงานว่า กุสตาโว โปเยต์ ตกเป็นเต็งหามคนใหม่ที่มีกระแสข่าวลืออย่างหนาหูว่า จะเข้ามาเป็นผู้จัดการทีมคนใหม่ของทีม สวอนซี ซิตี้ ในช่วงฤดูกาลที่เหลือ หลังจากที่เจ้าตัวแสดงท่าทีสนใจกลับมาทำงานอังกฤษอีกครั้ง ถึงแม้จะเพิ่งเข้ารับงานคุมทีม เออีเค เอเธนส์ สโมสรชั้นนำแห่งศึกฟุตบอลลีกของกรีซ เมื่อเดือนตุลาคมที่ผ่านมาก็ตาม,สำหรับ กุสตาโว โปเยต์ วัย 47 ปี เคยรับงานคุมทีมในอังกฤษมาแล้ว 2 ครั้ง นั้นคือ สโมสรไบรท์ตัน อัลเบียน ในปี 2009-13 และสโมสร ซันเดอร์แลนด์ เมื่อปี 2013-15.
สื่อในอังกฤษประโคมข่าวว่า กุสตาโว โปเยต์ คือตัวเต็งที่มาแรง ในการเข้ามารับงานกอบกู้สถานการณ์ของ สวอนซี ซิตี้ ในช่วงที่เหลือของฤดูกาล
กุสตาโว โปเยต์,สวอนซี ซิตี้,หงส์ขาว,พรีเมียร์ลีก,แกรี มังค์,เออีเค เอเธนส์,ข่าว,ข่าวกีฬา,ไทยรัฐออนไลน์